不過有科學家指出，呢啲潮汐鎖定行星嘅晨昏圈可能住得人－根據呢啲科學家嘅計算，如果大氣層嘅環境適合，呢類行星嘅晨昏圈嘅溫度會容許液態嘅水存在，而有液態水就表示有可能容納人類等嘅生命，所以有唔少研究太空移民嘅科學家以及科幻創作者都有對「人類搬去潮汐鎖定行星嘅晨昏圈嗰度住」呢一條橋作出思考，想像未來嘅人類住喺永恆曙暮光嘅土地（land of perpetual twilight）上面。